05/02/2018 | Administración LocalMunicipal
Betanzos
Ordenanza reguladora da venda ambulante

EDICTO APROBACIÓN DEFINITIVA ORDENANZA REGULADORA DA VENTA AMBULANTE NO CONCELLO DE BETANZOS Sendo aprobada definitivamente polo Pleno do Concello en sesión de data 30/01/2018 a “Ordenanza reguladora da venda ambulante no Concello de Betanzos” publícase integramente en cumprimento do preceptuado no art.70.2 da Lei Reguladora das Bases do Réxime Local, entrando en vigor unha vez transcorrido o prazo previsto no artigo 65.2 da Lei 7/1985, do 2 de abril. Contra esta disposición administrativa de carácter xeral non caberá recurso en vía administrativa, de acordo co artigo 112.3 da Lei 39/2015, do 1 de outubro, do procedemento administrativo común. De conformidade co establecido no artigo 46 en relación co 10.1. b), ambos os dous da Lei 29/1998, do 23 de xullo, reguladora da xurisdición contencioso-administrativa, contra o presente acordo de aprobación da ordenanza, os interesados poderán interpor recurso contencioso-administrativo diante da Sala do Contencioso-Administrativo do Tribunal Superior de Xustiza de Galicia, no prazo de dous meses, contado a partir do día seguinte ao da publicación deste anuncio no Boletín Oficial da Provincia. Poderán, así mesmo, interpor calquera outro recurso que estimen procedente ou conveniente. O texto íntegro da ordenanza aprobada con carácter definitivo é o seguinte: “ORDENANZA REGULADORA DA VENDA AMBULANTE NO CONCELLO DE BETANZOS EXPOSICIÓN DE MOTIVOS A importancia alcanzada ao longos dos últimos anos pola venda ambulantes non sedentaria supón a necesidade de adoptar unhas medidas que promovan a venda ambulante no termo municipal, protexendo os intereses de persoas consumidoras e comerciantes, así como a esixencia de cumprir os principios definidos pola nova normativa vixente. A presente Ordenanza é de aplicación no marco da Lei 7/1985, do 2 de abril, reguladora das bases de réxime local, Lei 7/1996, do 15 de xaneiro, de ordenación do comercio retallista; Lei 13/2010, do 17 de decembro, do comercio interior de Galicia; e o Real decreto 199/2010, do 26 de febreiro, polo que se regula o exercicio da venda ambulante ou non sedentaria, así como as normas que modifiquen, complementen ou substitúan as anteriores. O interese principal desta Ordenanza é regular o réxime administrativo da actividade de venda ambulante, e destacar tanto a atención aos requisitos que os/as comerciantes deben reunir para ter acceso á actividade, así como as novidades cando ao aumento da duración das autorizacións para exercer a venda ambulante, a posibilidade de transmisión das autorizacións así como a simplificación da documentación para presentar, todo isto de acordo co establecido na disposición final quinta da Lei 39/2015, do 1 de outubro, do procedemento administrativo común. TÍTULO I.–DISPOSICIÓNS XERAIS ARTIGO 1.–Obxecto. A presente Ordenanza ten por obxecto a regulación da venda ambulante realizada no termo municipal de Betanzos e a ordenación das actividades feirais que se celebren no devandito municipio. Esta Ordenanza apróbase en cumprimento do disposto nos artigos 25 da Lei 7/1985, do 2 de abril, reguladora das bases do réxime local, 1.2.º do Regulamento de servizos das corporacións locais aprobado polo Decreto de 17 de xuño de 1955, a Lei 1/1996, do 5 de marzo, de regulación das actividades feirais de Galicia, a Lei 13/2010, do 17 de decembro, do comercio interior de Galicia, e o Real decreto 199/2010, do 26 de febreiro, polo que se regula o exercicio da venda ambulante ou non sedentaria. Considérase venda ambulante ou non sedentaria aquela que os/as comerciantes realizan fóra dun establecemento comercial permanente de forma habitual, ocasional, periódica ou continuada, nos perímetros ou lugares autorizados en instalacións comerciais desmontables ou transportables, incluíndo os camións-tenda. Terán a condición de actividades feirais as manifestacións comerciais que teñen por obxecto a exposición, difusión e promoción comercial de bens e/ou servizos, fomentar contactos e intercambios comerciais e achegar a oferta dos distintos sectores da actividade económica á demanda, sempre que teñan unha duración limitada no tempo e reúnan a unha pluralidade de expositores. ARTIGO 2.–Exclusións. Están excluídas do ámbito de aplicación da presente Ordenanza as seguintes actividades feirais: – As actividades de carácter promocional organizadas polos establecementos comerciais, con independencia da súa duración. – As exposicións cuxo obxecto sexa a exhibición, con ou sen venda, de produtos da cultura, a ciencia, a educación e a arte. ARTIGO 3.–Modalidades.1. O exercicio da venda ambulante ou non sedentaria poderase realizar nalgunha das seguintes modalidades: – Venda en mercados periódicos. – Venda en mercados fixos. – Venda en postos desmontables instalados na vía pública. – Venda en mercados ocasionais. – Venda mediante camións ou vehículos-tenda. As actividades feirais que constitúen o ámbito de aplicación desta Ordenanza clasifícanse: a) Segundo á súa periodicidade: en feiras de carácter periódico e exposicións de carácter non periódico. b) Segundo a oferta exhibida: en multisectoriais, aquelas feiras ou exposicións nas que se exhiba unha oferta representativa de distintos sectores da actividade económica, e en monográficas ou salóns, cando a oferta se refira a un único sector.2. Condicións específicas de cada modalidade de venda ambulante: 2.1. O mercado: o mercado realízase no Concello de Betanzos para estimular o desenvolvemento agrario da comarca de Betanzos e facilitarlle á poboación o abastecemento de produtos naturais da terra de consumo diario. LOCALIZACIÓN: na praza Hnos García Naveira. Os postos de venda instalaranse procurando non facelo nos accesos a edificios de uso público, establecementos industriais ou comerciais, nin diante dos escaparates ou exposicións, ou de xeito que dificulten tales accesos á circulación peonil. Dentro do perímetro do mercado o Concello instalará colectores para depositar o lixo ocasionado pola actividade comercial. DATAS: martes, xoves e sábados de cada semana, agás vésperas e posteriores á feira. Cando ditos días sexan festivos non haberá feria. HORARIO: a) Descarga e instalación: 8.00 a 9.00 horas b) Actividade comercial: de 9.00 a 13.30 horas c) Carga e recollida dos postos: de 13.30 a 14.30 horas VENDEDORES/AS: serán os/as mesmos/as produtores/as dos artigos da horta da comarca de Betanzos. POSTOS: Dimensión máxima: 2 x 1,5 m – A estrutura, de establecerse, debe de ser metálica, facilmente desmontable e transportable, cunha mesa a unha altura mínima de 0,60 m do chan, e cobertura de lona ou toldo impermeable. – Deben ter un receptáculo con tapadeira dentro do posto para verter os residuos xerados na actividade do comercio. – Os postos teñen que estar en boas condicións de aseo e hixiene. PRODUTOS: unicamente excedenets da horta producidos na comarca de Betanzos.2.2. A feira: realízase no Concello de Betanzos coma un xeito de desenvolvemento da comunidade, de dinamizar a produción da comarca e estimular o intercambio económico mantendo esta forma de comercio tradicional. LOCALIZACIÓN: – Feira do gando: no recinto feiral de Bellavista. – A feira: no espazo entre a praza dos Irmáns García Naveira, o cantón de Claudino Pita, a rúa do Castro, e todo o casco histórico. Os postos de venda instalaranse procurando non facelo nos accesos a edificios de uso público, establecementos industriais ou comerciais, nin diante dos escaparates ou exposicións, ou de xeito que dificulten tales accesos á circulación peonil. DATAS: os días 1 e 16 de cada mes, agás o 1 de decembro que se realiza o 30 de novembro. HORARIO: a) Descarga e instalación: 06.00 a 09.00 horas b) Actividade comercial: 09.00 a 14.00 horas c) Carga e recollida dos postos: 14.00 a 15.00 horas VENDEDORES/AS: os/as comerciantes que posúan a correspondente autorización municipal. POSTOS: Dimensións máximas: 6x3 m. – A estrutura, de establecerse, debe ser metálica, facilmente desmontable e transportable, cunha mesa a unha altura mínima de 0,60 m do chan, e cobertura de lona ou toldo impermeable. – Deben ter un receptáculo con tapadeira dentro do posto para verter os residuos xerados na actividade do comercio. – Os postos teñen que estar en boas condicións de aseo e hixiene. PRODUTOS: 1. Alimentación (froita, hortalizas e verduras, patacas, queixos do país e curados, ovos, embutidos, carnes curadas, produtos do forno e churros). 2. Xeral (téxtil e calzado). 3. Artesanía e bixutería.4. De tempada (árbores froiteiras, plantas e flores). – 2.3. Mercados ocasionais (Feira Franca Medieval, mercado ecolóxico, etc.). O Concello de Betanzos poderá organizar este tipo de feiras ou mercados de xeito periódico ou esporádico como unha maneira de fomentar o turismo do Concello, ou para lograr a revitalización comercial dun sector artesanal ou de interese para a comarca. Para a súa instalación deberase ditar un decreto da Alcaldía e indicarse nese acordo os seguintes datos: – A localización dos devanditos mercados. – Días e horario de realización destes. – Produtos autorizados. – Condicións específicas dos postos, se fosen esixibles. – As especialidades con respecto ao réxime xeral de outorgamento de autorizacións, tales como vixencia da mesma, prazo de solicitude, persoas recollidas na súa vixencia. – 2.4. Venda mediante camións ou vehículos-tenda. Permitirase a venta ambulante mediante camións ou vehículos-tenda nos lugares que sexan expresamente autorizados polo Concello. Os vehículos deberán cumprir os seguintes requisitos: – Dispoñer do permiso de circulación do vehículo, – Tarxeta de Inspección Técnica de Vehículos (ITV), – Último recibo de pago do seguro obrigatorio de vehículos de motor. – Certificado de instalación eléctrica (boletín), – Certificado de homologación: declaración de conformidade e/ou documentación certificatoria técnica de adecuación acreditativa (reformas conforme RD 866/2010, do 2 de xullo). Durante o desenrolo da actividade os vehículos-tenda deben estar freados mediante o freo de estacionamento e/ou mediante calzos no caso de vehículos que non dispoñan de tal dispositivo. Os remolques deberán establecer un perímetro de seguridade entorno á lanza, ben sinalizándoa ou dispoñendoa de xeito que os peóns non tropecen nela. TÍTULO II.–DA VENDA AMBULANTE ARTIGO 4.–Requisitos e documentación. Declaración responsable.1. Para o exercicio da venda ambulante esixirase o cumprimento dos seguintes requisitos: – Estar dado ou dada de alta no réxime correspondente de Seguridade Social, e no seu caso, no Imposto de actividades económicas¸ – Cumprir cos requisitos das regulamentacións de cada tipo de produtos. – Dispor de seguro de responsabilidade civil que cubra os riscos que puidesen derivarse do exercicio da actividade. – Estar en posesión, no seu caso, do certificado acreditativo de recibir formación en materia de manipulación de alimentos. – Satisfacer as taxas e os tributos fixados na Ordenanza fiscal deste municipio. – Dispor dos permisos de residencia e traballo que, en cada caso, fosen exixibles, se se tratase de persoas estranxeiras. – As persoas xurídicas deberán acreditar os seguintes extremos: o CIF, a acta de constitución, os estatutos e a escritura de poder outorgada á persoa que asina a solicitude de autorización en representación da empresa. – No caso de venda mediante camión ou vehículo-tenda: copia do permiso de circulación do vehículo, tarxeta de Inspección Técnica de Vehículos (ITV), Certificado de instalación eléctrica (boletín), Certificado de homologación: declaración de conformidade e/ou documentación certificatoria técnica de adecuación acreditativa (reformas conforme RD 866/2010, do 2 de xullo) e último recibo de pago do seguro obrigatorio de vehículos de motor. – No caso de persoas xurídicas: o CIF da empresa, a acta de constitución, os estatutos e a escritura de poder outorgada á persoa que asina a solicitude de autorización en representación da empresa. – No caso de asalariados/as: contrato de traballo. – No caso das cooperativas de traballo: documentación acreditativa da constitución da cooperativa e recibo de autónomos dos/as traballadores/as habilitados/as. – Os/as vendedores/as ambulantes deberán cumprir no exercicio da súa actividade mercantil, a obriga de coñecer e cumprir a normativa xeral de ordenación do comercio, disciplina de mercado e protección do/a consumidor/a e cumprir as condicións e requisitos esixidos pola normativa reguladora dos produtos que sexan obxecto da venda. – As instalacións e maquinaria que se empreguen para os postos de venda terán que ser desmontables e reunirán, en todos os casos, as debidas condicións de seguridade, salubridade, limpeza e decorosa presentación, e poderase ordenar a retirada das instalacións ou maquinaria que non reúnan as devanditas características.2. A documentación para presentar xunto coa solicitude de autorización, ou cambio de titularidade do posto de venda ambulante é a seguinte: En todo caso: – Declaración responsable na que se indique que cumpre os requisitos do artigo 4 da ordenanza e que dispón de dita documentación acreditativa (conforme ao modelo que estará a disposición dos interesados nas dependencias municipais). – Xustificante do pago das taxas municipais pola ocupación do dominio público. – Dúas fotografías actuais do solicitante tamaño carné. ARTIGO 5.–Réxime das autorizacións municipais.1. Sometemento a autorización. Corresponderalles aos concellos determinar a zona de emprazamento para o exercicio da venda de ambulante ou non sedentaria, fóra da cal non poderá exercerse a actividade comercial. Os postos de venda ambulante ou non sedentaria non poderán situarse nos accesos a edificios de uso público, establecementos comerciais e industriais, nin en lugares que dificulten o acceso e a circulación. Para cada emprazamento concreto e por cada unha das modalidades de venda ambulante ou non sedentaria que o/a comerciante se propoña exercer, deberá solicitar unha autorización, que será outorgada polo Concello de Betanzos. O Concello poderá fixar mediante a correspondente ordenanza fiscal, aprobada polo pleno, as taxas para o exercicio da actividade no dominio público municipal. A autorización é persoal e habilitará á persoa titular a exercer a venda ambulante, poderán actuar como autorizados/as no seu nome un/ha asalariado/a, o/a cónxuxe ou parella de feito, ou ascendentes e descendentes maiores de 16 anos. Cada titular só poderá ter unha autorización e para un único posto de venda. No caso de que se autorice a unha cooperativa de traballo para desempeñar a actividade de venda ambulante para un determinado posto poderá habilitar a un máximo de un traballador/a por cada IAE de venda ambulante en que esté de alta a cooperativa, que deberán exercitar o comercio sempre a nome da cooperativa e nunca en nome propio. Para acreditar a súa integración na cooperativa de traballo asociado deberán achegar, no seu caso, a vida laboral da Seguridade Social de cada traballador/a.2. Parámetros da autorización. A autorización debe definir, polo menos, os seguintes parámetros: a) Os datos identificativos do/a titular (nome e apelidos ou denominación social, domicilio e NIF) coa súa fotografía e o nome e DNI das persoas autorizadas. b) O prazo de validez da autorización. c) O lugar ou lugares nos que pode exercerse a actividade. d) Os horarios e as datas en que poderá levar a cabo a actividade. e) Os produtos autorizados para a venda. f) Tipo de posto e superficie. g) Condicións particulares da autorización. No caso das cooperativas de traballo expedirase unha tarxeta por cada traballador/a autorizado/a. O/a comerciante deberá exhibir o documento orixinal e normalizado da autorización durante o exercicio da actividade, e colocala en lugar perfectamente visible. O/a titular da autorización de produtos de alimentación e herbodietética deberá adicionalmente cumprir os requisitos que impón a normativa sanitaria. O Concello poderá revogar unilateralmente a autorización en caso de incumprimento da normativa ou de impago das taxas municipais. O Concello tamén poderá efectuar cambios na ubicación dos postos, nos horarios, etc. comunicándoo aos interesados con suficiente antelelación.3. Vixencia e renovación das autorizacións. Atendendo a súa vixencia as autorizacións poden ser de dous tipos: a) As de carácter anual, que poderán renovarse anualmente previo pago das taxas correspondentes e presentación da declaración responsable de que seguen cumprindo os requisitos do artigo 4, agás que o/a interesado/a comunique expresamente e por escrito a súa vontade de non proceder á dita renovación. Se cumpren os requisitos as renovacións anuais serán automáticas sen necesidade de ditar resolución de alcaldía. Se non cumpren algun requisito requerirase a súa subsanación e no suposto de non facelo no prazo concedido declararase a extinción da autorización por resolución de alcladía. En calquera caso, a duración da autorización e das súas correspondentes prórrogas non poderá superar os catro anos. Transcorrido este prazo, a autorización quedará automaticamente caducada, e a persoa interesada deberá, no seu caso, realizar unha nova solicitude. b) As de carácter diario ou eventual para ambulantes en ruta, ambulantes ocasionais e pequenos industriais ou artesáns/ás.4. Transmisión da autorización. A autorización será transmisible logo da comunicación á administración competente, previo pago das taxas correspondentes e presentación da declaración responsable do novo titular que cumpre os requisitos do artigo 4 da ordenanza. O concello comunicará ao interesado a trasmisión da autorización cos prazos que restan para a súa extinción. No caso de falecemento ou renuncia expresa do/a titular, poderá autorizarse o cambio de titularidade a favor do/a cónxuxe ou parella de feito, descendentes ou ascendentes de primeiro grao do/a titular. De haber máis de un parente do mesmo grao, terá preferencia o que acredite a continuidade na actividade e, en situación de igualdade, a persoa de máis idade. No caso de enfermidade do/a titular ou outra causa suficientemente acreditada que lle impida o exercicio da actividade, a Administración, a petición do/a titular, poderá autorizar o exercicio da venda ambulante ao cónxuxe ou parella de feito, ascendentes ou descendentes ata o primeiro grao de consanguinidade que estean designados na autorización. De non existiren substitutos/as terá dereito a reserva polo prazo da enfermidade, sempre que non supere o prazo de invalidez da Seguridade Social. As administracións públicas poderán comprobar e inspeccionar, en todo momento, os feitos, actividades, transmisións e demais circunstancias da autorización concedida, e notificarlle, no seu caso, aos órganos autonómicos de defensa da competencia os feitos dos que teñan coñecemento no exercicio das súas funcións que poidan constituír infracción á lexislación de defensa da competencia.5. Extinción da autorización municipal. Sen prexuízo do disposto noutros preceptos desta Ordenanza, as autorizacións extínguense por: a) Transcurso do prazo polo que se outorgaron, sen solicitar a renovación. b) Falta de pago das taxas municipais correspondentes, dentro do prazo establecido para o efecto. c) Renuncia expresa e escrita do/a titular. d) Causas de interese público sobrevidas, incluso antes da terminación do prazo polo que se outorgou a autorización. e) Morte do/a titular. g) Perda dalgún dos requisitos establecidos no seu outorgamento. h) Non asistir a catro feiras ou mercados consecutivos ou seis alternos, ao longo da vixencia da autorización, agás causa xustificada que deberá pór en coñecemento do Concello, e quedará ao criterio do órgano que outorgou a autorización. i) Falta de pago das sancións municipais que se impuxesen. j) Cometer algunha das infraccións contidas nesta ordenanza, tipificadas como infracción grave, ou moi grave, ou reincidir na infracción. Agás nos supostos de extinción polo transcurso do prazo, que operará automaticamente, os expedientes de extinción poderán iniciarse de oficio ou a instancia de parte, e corresponderalle a súa resolución á Alcaldía.6. Novas autorizacións. Unha vez extinguidas as autorizacións anuais por caducidade (ao transcorrer o prazo máximo de 4 anos), os titulares poderán solicitar e obter novas autorizacións se cumpren os requisitos da ordenanza. As autorización extinguidas por outras causas concederanse por sorteo público entre todos os solicitantes que cumpran os requisitos dos artigos 4 e 5 da ordenanza. Durante a primeira quincena de cada semestre publicarase un anuncio no taboleiro de edictos do Concello e na páxina web municipal cos tipos de postos de venta ambulante (textil, zapatos, bolsos, etc.) que quedaron libres no semestre anterior e que se consideran necesario cubrir. Os interesados terán un prazo de 10 días para presentar a correspondente solicitude de participación no sorteo coa documentación requirida na ordenanza. Dita documentación será válida para posteriores convocatorias dentro do mesmo ano, sen necesidade de aportala novamente xunto coa solicitude de participación. As novas autorizacións outorgarasen por resolución de alcaldía na que se aprobará a liquidación das taxas correspondentes a abonar polo titular autorizado. En caso de non abonar as taxas no prazo conferido non terá efectos a autorización e volverá a sortearse no seguinte semestre. ARTIGO 6.–Produtos obxecto de venda e obrigas dos/as vendedores/as. As autorizacións deberán especificar o tipo de produtos que poden ser vendidos. En ningún caso poderán ser obxecto de venda ambulante ou non sedentaria os bens ou produtos cuxa propia normativa o prohiba e aqueloutros que, en razón á súa presentación ou outros motivos, non cumpran a normativa técnico-sanitaria e de seguridade. En concreto, non se poderán vender alimentos ou produtos alimentarios non envasados por quen careza do carné de manipulador/a de alimentos, agás os excedentes da horta. A autorización municipal suponlle as seguintes obrigas á persoa titular: a) Canto á venda: 1. Ter á vista a autorización formalizada polo Concello.2. Respectar os horarios da feira ou mercado no que estea autorizado/a, aínda que esgote as mercadorías.3. Ir á feira, manter o posto con actividade, ter que comunicarlle ao Concello a ausencia temporal xustificada.4. Realizar a venda daqueles produtos para os que estea autorizado/a.5. Cumprimento da normativa de protección ao/á consumidor/a e da que regula cada tipo de venda, a de prezos e etiquetado.6. Conservar as facturas e albaráns de entrega da mercadoría posta á venda.7. Ser respectuoso/a coa clientela e cos/as axentes da autoridade encargados/as do control e vixilancia da feira ou mercado, exercer a súa actividade de xeito pacífico, evitar producir molestias aos/ás vendedores/as e público. Deberá acatar as ordes das autoridades municipais ou encargados/as da boa orde no desenvolvemento do mercado e amosar a documentación requirida que habilite á venda.8. Prohíbese o uso de megafonía que polo seu volume poida ocasionar molestias. b) Con relación aos postos: 1. Non se poderá ocupar un espazo superior ao da superficie autorizada. O montaxe e desmontaxe dos postos realizarse segundo as indicacións dos axentes da autoridade.2. Deberán de conservarse os postos, así como a superficie ocupada en perfecto estado de limpeza.3. O espazo ocupado deberá de quedar, logo retirada do posto, libre de lixos e en perfecto estado de limpeza.4. Prohíbese o emprego de ancoraxes ou elementos que danen o pavimento ou superficie sobre a que se coloquen os postos. No caso de ocasionar danos ao mobiliario urbano deberán ser reparados os posibles desperfectos. ARTIGO 7.–Información. O/a comerciante deberá ter exposta para o público e para que as autoridades que realicen actuacións inspectoras, en forma facilmente visible: – Datos persoais. – A autorización municipal. – Un enderezo para a recepción das posibles reclamacións durante o exercicio da actividade. ARTIGO 8.–Obrigacións. Os concellos coidarán de que os lugares destinados ao exercicio da venda ambulante estean en idóneas condicións de limpeza e salubridade, e deberán exercer o debido control hixiénico e sanitario, en especial dos produtos perecedoiros e de alimentación, de acordo coa lexislación e as ordenanzas vixentes. ARTIGO 9.–Clases de infraccións. Segundo o regulado no artigo 104 da Lei 13/2010, do 17 de decembro, do Comercio Interior de Galicia, terán a consideración de infraccións leves:  As simples inobservancias das disposicións establecidas na presente Lei que non teñan repercusións económicas nin prexuízo para as persoas consumidoras.  Non exhibir a necesaria autorización, homologación ou comunicación na forma legal ou regulamentariamente establecida.  Non facer a limpeza do espazo ocupado polo posto ao rematar a xornada ferial.  En xeral, incumprir as obrigacións establecidas na presente Lei que non sexan obxecto de sanción específica. Terán a consideración de infraccións graves, no referente á venda ambulante ou non sedentaria:  Practicar a venda fóra dos perímetros e/ou lugares autorizados ou con transgresión dos días e horarios establecidos.  Practicar a venda calquera persoa non autorizada ou comerciantes que incumpran os requisitos establecidos na presente Lei, nos regulamentos ou ordenanzas reguladoras.  Practicar a venda en lugares que non reúnan as condicións establecidas na presente Lei, nos regulamentos ou ordenanzas reguladoras. Consideraranse ademais infraccións graves:  Negarse ou resistirse a fornecer datos ou a facilitar a información requirida polas autoridades ou o seu funcionariado e axentes da administración comercial no exercicio das súas funcións de comprobación, e a subministración de información inexacta ou incompleta.  Incumprir as disposicións administrativas relativas á prohibición de comercializar ou distribuír determinados produtos.  Esixir prezos superiores a aqueles que fosen obxecto de fixación administrativa.  Incumprir os prazos máximos de pago que contempla o apartado 3 do artigo 15 da Lei 13/2010, e faltar á entrega dun efecto incorporable á orde nos supostos e prazos previstos no apartado 4 do artigo 15 da Lei 13/2010.  Incumprir por parte de quen outorgue o contrato de franquía a obrigación de comunicación do inicio da actividade ao rexistro previsto no artigo 92.2 da Lei 13/2010 no prazo a que se refire ese precepto, así como non actualizar os datos que con carácter anual deban realizar.  Non deixar constancia documental da data de entrega de mercadorías polos provedores ou falsear este dato.  Cursar información errónea ou claramente insuficiente cando esta se solicitou de conformidade coa normativa de aplicación e teña carácter esencial, dea lugar a graves danos ou exista intencionalidade.  Reincidir na comisión de infraccións leves. Terán a consideración de infraccións moi graves:  Exercer actividades comerciais en establecementos comerciais individuais ou colectivos que non obteñan a autorización autonómica a que se refire o artigo 29 da Lei 13/2010 cando esta fose preceptiva.  Negarse ou resistirse a fornecer datos ou a facilitar a información requirida polas autoridades e os seus axentes no exercicio das súas funcións de inspección, cando se efectuase a través de violencia física ou verbal ou calquera outra forma de presión.  Cometer as infraccións cualificadas como graves, sempre que supuxesen unha facturación, afectada pola infracción, superior a un millón de €.  Reincidir na comisión de infraccións graves. ARTIGO 10.–Competencia sancionadora. En todo caso, as infraccións tipificadas no artigo anterior e clasificadas como infraccións leves, graves ou moi graves, cando sexan relativas á venda ambulante ou non sedentaria, sancionaranse polas persoas titulares das alcaldías, de conformidade co previsto no artigo 113.4 da Lei 13/2010, do 17 de decembro, do comercio interior de Galicia. ARTIGO 11.–Reincidencia. Entenderase por reincidencia a comisión, no período de dous anos, de máis dunha infracción da mesma natureza, cando así sexa declarado por resolución firme. A pesar do sinalado no apartado anterior, para cualificar unha infracción como moi grave só se atenderá á reincidencia en infraccións graves, e a reincidencia en infraccións leves só determinará que unha infracción deste tipo sexa cualificada como grave cando se incorreu en máis de dúas infraccións de carácter leve, cando así fose declarado por resolución firme. ARTIGO 12.–Sanciones. As infraccións darán lugar ás sancións seguintes: 1. Apercibimento á persoa infractora.2. Multa.3. Incautación e perda da mercadoría.4. Peche do establecemento ou suspensión da actividade comercial de que se trate por prazo non superior a un ano. ARTIGO 13.–Contía das multas. De conformidade co previsto no artigo 110 da Lei 13/2010, do 17 de decembro, do comercio interior de Galicia as contías das multas serán as seguintes: As infraccións leves sancionaranse con apercibimento ou multa de ata 1.500 €. As infraccións graves, con multa de 1.500 € ata 50.000 €. As infraccións moi graves, con multa de 50.001 ata 1.000.000 €. ARTIGO 14.–Graduación das sancións. Para a gradación das infraccións e sancións aplicables terase en conta a transcendencia social da infracción, a natureza dos prexuízos causados, o volume da facturación á que afecta, o grao de voluntariedade ou intencionalidade da persoa infractora, a contía do beneficio obtido, a capacidade ou solvencia económica da empresa, o período de tempo durante o cal se veu cometendo a infracción, a reincidencia, a superficie de venda do establecemento e a pertenza a unha gran empresa ou grupo de empresas. ARTIGO 15.–Prescrición das infraccións. As infraccións reguladas na presente Ordenanza prescribirán ao tres anos as cualificadas de moi graves, aos dous anos as cualificadas de graves e ao seis meses as cualificadas de leves. TÍTULO III.–DAS ACTIVIDADES FEIRAIS ARTIGO 16.–Comunicación previa.1. A realización de feiras ou mercados de ámbito territorial de influencia exclusivamente local comunicarase previamente ao Concello en cuxo termo municipal pretenda realizarse. O Concello deberá trasladarlle a comunicación recibida á Consellería competente en materia de comercio para a súa incorporación ao Rexistro oficial de actividades feirais de Galicia.2. A persoa organizadora presentará a comunicación previa cunha antelación de dous meses á data en que pretenda realizar a actividade ARTIGO 17.–Requisitos e obrigacións.1. As persoas organizadoras da actividade feiral farán constar na comunicación previa os seguintes datos:  Datos de identificación da persoa organizadora da actividade.  Denominación, ámbito territorial, duración, data e lugar de realización.  Produtos aos que se dirixe e previsión de participantes.  Características do espazo físico en que vai desenvolverse a actividade, así como os servizos de que dispón.  A realización ou non de venda directa.  Aquelas circunstancias que, no seu caso, se determinen regulamentariamente.2. Son obrigacións da persoa organizadora da actividade feiral:  Presentar a comunicación previa nos termos previstos na presente lei e normas que a desenvolvan.  Prestar a garantía que, no seu caso, se estableza.  Realizar a actividade feiral de conformidade coas condicións reflectidas na comunicación previa e o preceptuado na presente Ordenanza.  Responsabilizarse do cumprimento das prescricións establecidas na presente ordenanza e na normativa vixente, así como da seguridade das persoas, produtos, instalacións industriais e medio ambiente.  Prestar a colaboración que lle sexa requirida pola consellería competente en materia de comercio ou polo Concello no ámbito das súas respectivas competencias. ARTIGO 18.–Sancións. Os órganos competentes para impor as sancións establecidas na Lei 1/1996, do 5 de marzo, de regulación das actividades feirais de Galicia serán: – A persoa titular do departamento territorial correspondente, para as derivadas de faltas leves. Cando a infracción afecte o ámbito territorial de máis dun departamento, será competente a persoa titular da dirección xeral competente en materia de comercio interior. – A persoa titular da Consellería competente en materia de comercio interior, para as derivadas de faltas graves. – O Consello da Xunta, para as derivadas de faltas moi graves. DISPOSICIÓN FINAL PRIMEIRA Queda derrogada a Ordenanza reguladora da venda ambulante aprobada definitivamente o día 6/05/2005 (BOP n.º 118, do 28/05/2005). As normas contidas nesta Ordenanza son complementarias neste municipio, á Lei 13/2010, do 17 de decembro, do comercio interior de Galicia, ao Real decreto 199/2010, do 26 de febreiro, polo que se regula o exercicio da venda ambulante ou non sedentaria e á lei 1/1996, do 5 de marzo, de regulación das actividades feirais de Galicia, quedando derrogadas ou modificadas polas normas regulamentarias ou outras disposicións de desenvolvemento ou complementarias que se diten en diante, en canto se opoñan a ela. DISPOSICIÓN FINAL SEGUNDA A presente Ordenanza entrará en vigor aos quince días da súa publicación íntegra no Boletín Oficial da Provincia da Coruña de conformidade cos artigos 65.2 e 70.2 da Lei 7/1985, do 2 de abril, reguladora das bases do réxime local, e permanecerá vixente ata a súa modificación ou derrogación expresa.” Betanzos, 31 de xaneiro de 2018. O ALCALDE José Ramón García Vázquez